Diari Oficial de la Generalitat Valenciana


Sumari del DOGV 1965, del 16-02-1993 (1993/827174)

DECRET 16/1993, de 8 de febrer del Govern Valencià, pel qual acorda la reversió a l'Ajuntament de Castelló de la Plana, de las parcel.les 7-C i 11 del polígon situat en la partida de l'Estepar, de Castelló de la Plana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/08/16/dof/vci/html**

### Dades del document

Número de DOGV
:   1965

Data del DOGV
:   16-02-1993

Secció del DOGV
:   DISPOSICIONS GENERALS

Número del document
:   1993/827174


Data del document
:   08-02-1993

Organisme emissor
:   Conselleria d'Economia i Hisenda

Tipus de document
:   Decret

Decret 16/1993, de 8 de febrer, del Govern Valencià, pel qual acorda la reversió a l'Ajuntament de Castelló de la Plana, de les parcel·les 7-C i 11 del polígon situat en la partida de l'Estepar, de Castelló de la Plana.  
Mitjançant escriptura pública de cessió gratuïta atorgada davant el notari de Castelló, Sr. Francisco Lapuerta Fenollosa, amb data 8 de juny de 1988, l'Ajuntament de Castelló de la Plana va cedir a la Generalitat Valenciana uns terrenys de 9.377 m2 situats a la partida de l?Estepar d'aquesta capital, destinats a la construcció d'un institut nacional de Batxillerat.  
Com a conseqüència de la reparcel·lació de terrenys en la partida de l?Estepar s'assigna als terrenys on se situa l?institut un aprofitament urbanístic que es concreta en les parcel·les 7-C, de 1.731,14 m2, i 11, de 5.091,14 m2.  
L?Ajuntament de Castelló de la Plana sol·licita de la Generalitat Valenciana que aquestes parcel·les, no destinades als fins per als quals es van cedir els terrenys on hi ha l?institut, passen a titularitat municipal.  
La interpretació, a sensu contrario de l'article 22 de la Llei de Patrimoni de la Generalitat Valenciana atribueix al Govern Valencià autoritzar la reversió a l'Ajuntament de Castelló de la Plana dels drets que, sobre les parcel·les 7-C i 11, i procedent de la reparcel·lació de terrenys de l?Estepar, tenia la Generalitat Valenciana.  
La Conselleria de Cultura, Educació i Ciència no s'oposa a la reversió dels drets que es tenen sobre les parcel·les esmentades.  
Es criteri de la Conselleria d'Economia i Hisenda d?acceptar la cessió en propietat de terrenys procedents de corporacions locals, i destinar-los al compliment indefinit dels fins objecte de la cessió i en no poder, per la seua situació i destinació urbanística, aprofitar-los per a fins docents les esmentades parcel·les, són objecte de reversió.  
A proposta del Conseller d'Economia i Hisenda i amb la deliberació prèvia del Govern Valencià en la reunió del dia 8 de febrer de 1993,  
DECRETE  
Article primer  
Autoritzar la reversió a favor de l'Ajuntament de Castelló de la Plana dels drets que, procedents de la reparcel·lació de terrenys de la partida de l?Estepar de Castelló, té la Generalitat Valenciana sobre les parcel·les 7-C i 11.  
Article segon  
La Conselleria d'Economia i Hisenda, durà a terme els tràmits necessaris per a fer efectiu el que disposa aquest decret.  
València, 8 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI